Leta pa res niso ovira za dober seks!

Raziskovalci zelo radi izvajajo raziskave na temo spolnosti in tokrat pišem o eni, ki se je osredotočila na seks v nekoliko bolj zrelih letih

Raziskava je najprej dokazala, da so tako moški kot ženske tudi v svoji drugi polovici življenja zelo spolno aktivni. Anketiranci so izdali, da leta nikakor ne predstavljajo problema za njihov seks, na kvaliteto spolnega odnosa pa vsekakor bolj vplivajo npr. zdravstveni problemi ali pa depresivnost in stres.

Raziskava je prav tako dokazala, da se imajo »v postelji lepše« tisti mešani pari, ki niso poročeni, torej tisti, ki živijo »na koruzi«. Izrazito pa se je pokazalo, da so s seksom v 40-ih, 50-ih in 60-ih letih svojega življenja zadovoljnejši predvsem moški. Pa naj živijo v »zahodnem« ali pa v »vzhodnem« svetu.

Zanimivo je tudi, da so seksualni pari v »razvitejšem svetu, bogatejših državah« po navadi mnogo bolj zadovoljni s svojim »spolnim nastopom« kot pa njihovi kolegi anketiranci v revnejših državah.

In zakaj je temu tako? Voditelj raziskovanja Edward Laumann je povedal, da so ugotovili, da pari, ki živijo na severu Amerike, v Evropi in v Avstraliji seks doživljajo tako na telesnem kot emocionalnem nivoju in je zato njihov seks zelo kvaliteten.

Prav tako so dokazali, da so v »srednjih« letih s seksom bolj zadovoljni vsi tisti, ki že nekaj časa živijo z isto osebo.

In katere so tiste najbolj srečne države oz državljani? Dokaj presenetljivo so na čelu lestvice naši sosedje, Avstrijci, zelo zadovoljni so tudi moški in ženske iz ZDA (tri četrtine vseh anketirancev tudi v »drugi puberteti« zelo uživa med rjuhami), mnogo slabše pa so se odrezali anketiranci v liberalni Franciji in pa tudi »mrzli« Skandinavci.

Najmanj zadovoljni so Japonci (le 18 odstotkov Japoncem in 10 odstotkov Japonk se »ponoči smeji«), pa tudi na Tajvanu, kjer v drugi življenjski dobi »orgazmičen seks« doživi le 8 odstotkov žensk. V teh dveh državah, pa tudi na Tajskem (!?!), je mnogo žensk seks ocenilo celo kot »umazano dejanje«, mnogo državljank teh držav pa po svojem petdesetem letu sploh ne seksa več!?

Noro, ne?